Karang sebuah tulisan dalam bahasa Betawi yang bernada deskriptif dan panjangnya 1 paragraf.

Sêdêkah diambil dari kata bahasè Arab, yakni 'shadaqah', bêrasal dari katè 'sidq' nyang bêarti 'kêbênêran'. Sêdèkah punyè banyak jênis, di antarènyè adalah sêdêkah matèri amè sêdêkah nonmatèri. Sêdêkah matèri êni contohnyè duit, barang, amè ngasih madang sêsamè makhluk ciptèan Allah Swt. Kalo sêdêkah nonmatèri êni contohnyè èlmu pêngêtahuan, ngêringanin masalèh orang laèn, amè mèsêm. Jênis sêdêkah nyang laèn adalah jariyah, contohnyè wakap nyang bisè dimanpaatin sêbagè masjid atau sêkola. Pahalè ntu bakal têrus ngalir kêpadè pêmbêri wakap sêlagi masarakat bisè têrus ngêrasèin manpaatnyè. Bêbêrapè kêutamèan sêdêkah di antarènyè adalah, sêdêkah kagak ngurangin hartè, bisè ngapus dosè, amè bisè ngêlipêtgandèin pahalè.